ऑटो ड्राइवर ने कहा- दूसरे देश से आकर हमारा धंधा खराब कर रहा
Bengaluru Bike Taxi Rider Abused says has Come From Other Country, बेंगलुरु में एक ऑटो टैक्सी ड्राइवर ने बाइक टैक्सी ड्राइवर के साथ बदसलूकी की। उसने न सिर्फ बाइक टैक्सी ड्राइवर का हेलमेट तोड़ दिया, बल्कि उसके साथ गाली-गलौच भी की और उसे दूसरे देश का नागरिक भी कहा।
बेंगलुरु में बाइक टैक्सी ड्राइवर्स को ऑटो वालों की नाराजगी झेलनी पड़ रही है। बेंगलुरु सिटी पुलिस ने एक वीडियो ट्वीट किया है, जिसमें एक ऑटो ड्राइवर को गालियां देकर उसका हेलमेट तोड़ता नजर आ रहा है।
ऑटो वाला बोला- हमें पैसेंजर नहीं मिल रहे
वीडियो में दिखाई दे रहा है कि टैक्सी ड्राइवर ने बाइक टैक्सी ड्राइवर का हेलमेट तोड़कर उसके साथ गाली-गलौच भी की। उसे दूसरे देश का नागरिक बोला। ऑटो ड्राइवर कह रहा है कि देखो कैसे रैपिडो का अवैध धंधा हो रहा है। यह शख्स दूसरे देश से आया है और यहां राजा की तरह घूम रहा है। बाइक टैक्सी वालों की वजह से ऑटो वालों को पैसेंजर नहीं मिल रहे हैं। तुम्हें समझना चाहिए कि ऑटो वालों का धंधा कितना खराब हो गया है।
बाइक ड्राइवर पूर्वोत्तर राज्य का
रिपोर्ट्स में दावा किया जा रहा है कि बाइक टैक्सी ड्राइवर एग्रीगेटर रैपिडो के साथ काम करता है। वह पूर्वोत्तर राज्य का रहने वाला है। 5 मार्च की इस घटना का वीडियो सामने आने के बाद पुलिस ने 7 मार्च को केस दर्ज किया है।
पुलिस बोली- आरोपी की तलाश जारी है
पुलिस के अधिकारियों ने बताया कि वीडियो बेंगलुरु में इंदिरा नगर मेट्रो स्टेशन के पास शूट किया गया है। आरोपी की तलाश की जा रही है।
इससे जुड़ी अन्य खबरें भी पढ़ें...
दिल्ली में बाइक टैक्सी बैन, 1 लाख बेरोजगार:लोग बोले- बच्चे भूखे होते हैं तो सही-गलत नहीं दिखता
दिल्ली में बाइक टैक्सी बैन होने से शहर में 1 लाख लोग बेरोजगार हो गए हैं। बाइक टैक्सी चलाकर अपना गुजारा करने वाले लोग काफी परेशान नजर आ रहे हैं। उनका कहना है कि बच्चे भूखे होते हैं तो सही-गलत नहीं दिखता। समझ नहीं आ रहा क्या करूं, अब फांसी लगा लूं क्या। पढ़ें पूरी खबर...